ஜெய் நடிப்பில் நடிகர் நிதின் சத்யா தயாரிப்பாளர் அவதாரம் எடுத்து ஒரு படத்தை தயாரிக்கவிருக்கிறார் என்றும் இந்த படத்தை இயக்குனர் வெங்கட் பிரபுவின் உதவியாளர் பிச்சுமணி இயக்கவிருக்கிறார் என்றும் தகவல் வெளியாகியிருந்தது. நிதின் சத்யாவின் ‘ஷ்வேத் நிறுவனமு’ம், பத்ரி கஸ்தூரியின் ‘ஷ்ரத்தா என்டர்டெயின்மென்டு’ம் இணைந்து தயாரிக்கும் இப்படத்திற்கு வித்தியாசமாக ‘ஜருகண்டி’ என்று டைட்டில் வைத்துள்ளார்கள். ‘‘ஜருகண்டி’ தமிழ் வார்த்தை இல்லை என்றாலும் தமிழ் மக்களுக்கு இந்த வார்த்தை பரிச்சயம் என்பதால் வித்தியாசமாக இந்த டைட்டிலை வைத்துள்ளோம்’’ என்கிறார் தயாரிப்பாளர் நிதின் சத்யா!